
Предговор кон  изданието


Второто издание на практикумот го задржува основниот концептуален и едукативен пристап на првото издание објавено во 2014 година, кое беше насочено кон развојот на менталното здравје во заедницата и процесот на деинституционализација. Во изминатата деценија, областа на менталното здравје претрпе значајни промени на глобално и европско ниво, особено под влијание на реформските политики, дигиталната трансформација на здравствените услуги и искуствата од пандемијата COVID-19 (World Health Organization [WHO], 2022).
Со цел практикумот да остане современ едукативен ресурс, во ова издание се додава ново поглавје насловено „Идни перспективи на менталното здравје во заедницата“, кое ги опфаќа актуелните развојни насоки на заедничките сервиси, recovery-ориентираната практика, интеграцијата на менталното здравје во примарната заштита, дигиталното ментално здравје и пристапите базирани на човекови права (WHO, 2021; Patel et al., 2018).
Новото поглавје има за цел да обезбеди концептуално продолжување на темите обработени во првото издание, овозможувајќи им на студентите и професионалците увид во идните правци на развој на службите за ментално здравје во заедницата.
